विश्वविद्यालय के निदेशक जनसंपर्क ने बताया कि इन सभी पाठ्यक्रमों में प्रवेश पात्रता परीक्षा के अंकों पर आधारित मेरिट सूची द्वारा किया जाएगा। कोई भी विद्यार्थी एक से अधिक पाठयक्रमों के लिए आवेदन कर सकता है, परन्तु हर पाठयक्रम के लिए अतिरिक्त आवेदन पत्र देना होगा। आवेदन पत्र व प्रॉस्पेक्टस मात्र रूपये 150/- में प्राप्त होगा। यह अनुसूचित जाति एवं जनजाति के विद्यार्थियों के लिए मात्र रूपये 100/- में प्राप्त होगा। एक से अधिक पाठयक्रमों में आवेदनों के लिए अतिरिक्त फार्म मात्र रूपये 50/- में प्राप्त होगा।